BRĪVĪBAS PIEMINEKĻA UN RĪGAS BRĀĻU KAPU PADOME

2023. gada 18. aprīlis

Nacionālā kultūras mantojuma pārvalde Rīgā, Mazajā pils iela 19

**Par Brīvības pieminekļa un Rīgas Brāļu kapu precizēto Apsaimniekošanas programmu 2023.-2025. gadam**

(Iesniedzējs: Nacionālā kultūras mantojuma pārvalde)

Rīgas pašvaldības aģentūra “Rīgas pieminekļu aģentūra” (turpmāk – Aģentūra) 31.03.2023. Nacionālajā kultūras mantojuma pārvaldē (turpmāk – Pārvalde) iesniegusi aktualizētu Brīvības pieminekļa un Rīgas Brāļu kapu Apsaimniekošanas programmu 2023-2025.g.

Pārvalde lūdz Brīvības pieminekļa un Rīgas Brāļu kapu padomi (turpmāk – Padome) izvērtēt un apstiprināt aktualizēto Apsaimniekošanas programmu – tā netika virzīta saskaņošanai Ministru kabinetā, kamēr nebija stājies spēkā likums par valsts budžetu. Likums par valsts budžetu tika apstiprināts š.g. martā un līdz ar to bija nepieciešami tehniski labojumi - ir precizēts nosaukums “Brīvības pieminekļa un Rīgas Brāļu kapu apsaimniekošanas programma 2023-2025”; aprakstos par 2022. gadu ieviesta atruna, ka tas ir informatīvi u.c.

Padomei 05.04.2023. e-pastā lūgta informācija – vai jautājuma izskatīšanai organizējama klātienes sanāksme, vai viedokļi un balsojums apkopojams e-aptaujā. Atbildi lūgts sniegt līdz 12.04.2023.

Pēc Padomes viedokļu apkopošanas 14.04.2023. lemts virzīt balsojumu e-aptaujā, nosakot, ka nesaņemot atbildi līdz 18.04.2023. pl. 10.00, tiks uzskatīts, ka lēmums saskaņots pēc noklusējuma.

Tika virzīts balsojums par: “Saskaņot Brīvības pieminekļa un Rīgas Brāļu kapu saglabāšanas, uzturēšanas, izpētes un atjaunošanas programmu 2023.-2025. gadam.”

14.04.2023. saņemti LR Finanšu ministrijas pārstāves Padomē Ž. Zvaigznes komentāri par aktualizētajā Apsaimniekošanas programmā 2023-2025 iestrādāto informāciju, konstatējot:

1. Programma ir papildināma, norādot pamatojumu prēmiju noteikšanai 75% apmērā;

2. Programma ir papildināma, norādot pamatojumu 15% ikgadējam finansējuma pieaugumam atlīdzībai, kā arī precēm un pakalpojumiem;

3. Precizējama sniegtā informācija Programmas 48.lpp. 8.2.sadaļā par darbinieku atlīdzību, kurā ietverts pieņēmums, ka minimālā mēnešalga 2023.gadā būs 640 euro apmērā (saskaņā ar grozījumiem Darba likumā ar 01.01.2023. minimālā mēnešalga ir 620 euro)

Saņemto Finanšu ministrijas informāciju Pārvalde pārsūtījusi Aģentūrai precizējumu veikšanai. Līdz ar to Padomes lēmuma pieņemšana par Apsaimniekošanas programmu 2023 – 2025 tiek atcelta līdz koriģētas dokumentācijas saņemšanai. Par to Padome informēta e-pastā 18.04.2023.

**Par kompozīcijas “Ziedu Latvija” izvietošanu pie Brīvības pieminekļa**

(Iesniedzējs: SIA “Ideju institūts”)

Padomei saskaņošanai iesniegts SIA "Ideju institūts" koordinētais projekts "Ziedu Latvija", ko paredzēts izvietot laukumā pie Brīvības pieminekļa no 04.05.2023. pl. 10.00 līdz 05.05.2023. pl. 22.00 Latvijas Republikas Neatkarības deklarācijas pasludināšanas gadadienas svinību ietvaros.

Padomei 05.04.2023. e-pastā lūgta informācija – vai jautājuma izskatīšanai organizējama klātienes sanāksme, vai viedokļi un balsojums apkopojams e-aptaujā. Atbildi lūgts sniegt līdz 12.04.2023.

Pēc Padomes viedokļu apkopošanas 14.04.2023. lemts virzīt balsojumu e-aptaujā, nosakot, ka nesaņemot atbildi līdz 18.04.2023. pl. 10.00, tiks uzskatīts, ka lēmums saskaņots pēc noklusējuma.

Tika virzīts balsojums.

Padome balso par:

“Saskaņot SIA "Ideju institūts" koordinētā projekta "Ziedu Latvija" norisi laukumā pie Brīvības pieminekļa no 04.05.2023. pl. 10.00 līdz 05.05.2023. pl. 22.00 Latvijas Republikas Neatkarības deklarācijas pasludināšanas gadadienas svinību ietvaros.”

Par – 5 (V. Zatlers, A. Kalniņš, D. Bērziņš, Ž. Zvaigzne, V. Brūzis)

Pret – 0

Atturas – 0

Balsojumā nav piedalījušies: (J. Šumeiko, J. Dambis, J. Lange, R. Jansons, A. Ancāne, M.Stirna)

**Lēmums:**

Saskaņot SIA "Ideju institūts" koordinētā projekta "Ziedu Latvija" norisi laukumā pie Brīvības pieminekļa no 04.05.2023. pl. 10.00 līdz 05.05.2023. pl. 22.00 Latvijas Republikas Neatkarības deklarācijas pasludināšanas gadadienas svinību ietvaros.

Padomes priekšsēdētājs V. Zatlers

(paraksts\*)

Padomes sekretāre D. Toc-Macāne

(paraksts\*)

\*Dokuments ir parakstīts ar drošu elektronisko parakstu un satur laika zīmogu